stanford-oval/wikipedia huggingface dataset:
Uskonto Kokkolassa
Protestantismi > Luterilaisuus > Herätysliikkeet

Kokkola kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Evankelisuudella on voimakasta kannatusta eritysesti Lohtajan alueella. Kokkolan ruotsinkielisten keskuudessa puolestaan vaikuttaa voimakkaasti ruotsinkielinen rauhansanalaisuus. Evankelisen herätysliikkeen piirissä Kokkolassa toimii SLEY, jonka messuyhteisö kokoontuu Armon kappelissa.
Lestadiolaisen rauhansanalaisuuden piirissä Kokkolassa toimii Lähetysyhdistys Rauhan Sana ja Kokkola on liikkeen keskuspaikka. Ruotsinkielistä rauhansanalaisuutta edustavalla LFF:llä on Kokkolassa Närvilän rukoushuone. Vanhoillislestadiolaisuuden piirissä Kokkolassa toimii Kokkolan seudun rauhanyhdistys, joka on jäsenmäärältään Suomen kuudenneksi suurin rauhanyhdistys. Tämän lisäksi Kokkolan alueella toimii myös Ullavan ja Kälviän rauhanyhdistys.
Muista herätysliikkeistä Kokkolassa toimii Keski-Pohjanmaan Kansanlähetys, jonka toimisto sijaitsee Kokkolassa. Kansanlähetyksellä on Kokkolassa vilkasta toimintaa. Herännäisyyttä edustavalla Herättäjä-Yhdistyksellä on Kokkolassa kaksi paikallisosastoa: Kokkolan paikallisosasto ja Kälviän paikallisosasto. Ruotsinkielisellä Kyrkans Ungdomilla on paikallisosastot Kokkolassa ja Öjalla.
Protestantismi > Muut luterilaiset kirkot

Suomen evankelisluterilaisella lähetyshiippakunnalla on Kokkolassa Andreaksen luterilainen seurakunta.
Protestantismi > Helluntailaisuus

Helluntailaisuuden piirissä Kokkolassa toimivat Kokkolan helluntaiseurakunta, Kälviän helluntaiseurakunta, Lohtajan helluntaiseurakunta ja Ullavan helluntaiseurakunta. Helluntailaisuudella on ollut erityisen voimakas asema Kälviän alueella, jossa 10 prosenttia asukkaista kuului liikkeeseen 1980-luvulla. Kälviä on ollut suhteellisesti Suomen helluntailaisimpia paikkakuntia. Helluntailaisuus vakiintui ensimmäisenä Kälviän alueella 1920-luvun alussa. Kokkolan helluntaiseurakunta perustettiin vuonna 1932 ja 1940-luvulla perustettiin ruotsinkielinen Betania-seurakunta.
Katolinen kirkko

Roomalaiskatolisen kirkon piirissä Kokkola kuuluu Tampereella keskuspaikkaansa pitävän Pyhän Ristin seurakunnan toiminta-alueeseen. Katolinen seurakunta järjestää Kokkolassa säännöllistä toimintaa ortodoksisen seurakunnan tiloissa.
Ortodoksinen kirkko

Konstantinopolin patriarkaattiin kuuluvan Suomen ortodoksisen kirkon alaisuudessa Kokkolassa toimii Vaasan ortodoksinen kappeliseurakunta, jonka emäseurakunta on Tampereen ortodoksinen seurakunta. Ortodoksisella seurakunnalla on Kokkolassa Simeonin ja Hannan rukoushuone.
Kulttuuri > Tapahtumat

Kokkolassa on järjestetty useita kristillisiä suurtapahtumia. Herätysliikkeiden tapahtumista Kokkola on isännöinyt rauhansanalaisten Suvijuhlia viisi kertaa vuosina 1981, 1986, 1997, 2007 ja 2017 sekä vanhoillislestadiolaisten Suviseuroja vuonna 1911. Evankelisuuden Evankeliumijuhla on järjestetty Kokkolassa kahdesti vuosina 1971 ja 2001, Kälviällä vuonna 2010 ja Lohtajalla vuonna 2013. Lisäksi evankeliumijuhla on järjestetty tuolloin itsenäisellä Lohtajalla vuonna 1981. Herännäisyyden Herättäjäjuhlat on järjestetty itsenäisellä Kälviällä vuonna 1996. Kansanlähetyspäivät on järjestetty Kokkolassa vuonna 1995.
Kaivopuiston kaunis Regina

| Kaivopuiston kaunis Regina |
| --- | --- |
 Elokuvan juliste.
Ohjaaja:  Toivo Särkkä
Käsikirjoittaja:  Toivo Särkkä
Perustuu:  Tuulikki Kallion romaaniin Kaivopuiston kaunis Elsa (1936)
Tuottaja:  T. J. Särkkä
Säveltäjä:  Pekka Akimov
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Hannu Leminen
Pääosat:  Tauno Palo   Regina Linnanheimo
Valmistustiedot
Valmistusmaa:  Suomi
Tuotantoyhtiö:  Oy Suomen Filmiteollisuus SF
Ensi-ilta:  6. huhtikuuta 1941
Kesto:  103 min
Alkuperäiskieli:  suomi
Budjetti:  1 643 000 mk (arvio)
Aiheesta muualla
IMDb 
Elonet
Infobox OKNimi-testi OK: 
Kaivopuiston kaunis Regina (ruots. Brunnsparkens vackra Regina) on Toivo Särkän ohjaama romanttis-historiallinen draamaelokuva, joka valmistui vuonna 1941. Alkuteoksen kirjailijasalanimen ”Tuulikki Kallio” taakse kätkeytyy elokuvaohjaaja Kalle Kaarnan puoliso Kaarina Kaarna (o.s. Viitainoja). Filmin pääosissa ovat kaksi suomalaisen elokuvan kulta-ajan tähteä, Tauno Palo ja Regina Linnanheimo. Elokuvan tapahtumat sijoittuvat vuoden 1853 Helsinkiin.
Välirauhan aikana Särkkä tuotti varsin tietoisesti todellisuuspakoisia elokuvia, jotka tarjosivat lohtua talvisodasta toipuvalle yleisölle. Kaarnan kirjoittama Kaivopuiston kaunis Elsa oli juuri tällainen tuhkimotarina, jossa henkilöt elivät yltäkylläisyydessä ja pukuloistossa. Luokkaeroja korostetaan, mutta lopulta rakkaus voittaa kaikki esteet.
Kaivopuiston kaunis Regina myytiin Ruotsiin ja Tanskaan ja myöhemmin myös Bulgariaan. Se osallistui ensimmäisenä suomalaisena elokuvana Venetsian elokuvajuhlille vuonna 1941.
Tuotanto

Elokuvan pohjana oli alkujaan Perjantai-lehdessä vuonna 1936 jatkokertomuksena ilmestynyt Tuulikki Kallion Kaivopuiston kaunis Elsa, jonka romaaniversio ilmestyi samana vuonna. Nimimerkin taakse kätkeytyi taidemaalari ja elokuvaohjaaja Kalle Kaarnan puoliso Kaarina Kaarna. Jälkien eksyttämiseksi hän kävi elokuvaan liittyvän kirjeenvaihtonsa Särkän kanssa salanimellään Tornion postin kautta. Kaarna oli ehtinyt tarjota romaaniaan elokuvattavaksi myös Suomi-Filmille, mutta johtaja Risto Orko oli torjunut idean.
Romaanin tarina päättyy onnellisesti Reginan ja luutnantin avioliittokuulutukseen, mutta tehdessään elokuvakäsikirjoitusta Särkkä muutti lopun niin, että luutnantti kuolee sodassa eikä enää palaa. Alkuperäisessä käsikirjoitusversiossa luutnantti palasi sodasta haavoittuneena. Muilta osin käsikirjoitus noudattelee tarkasti Kallion viihderomaania. Särkkä säilytti sellaisenaan jopa romaanin kankean dialogin, mutta kiinnittäessään Regina Linnanheimon elokuvan pääosaan hän muutti päähenkilön nimen Elsasta Reginaksi, mikä osoittautui hyväksi ennakkomainokseksi. Kun Kallion romaanista otettiin uusi painos vuonna 1957, kustantaja ymmärsi filmitähden mainosarvon, ja päähenkilön nimi muuttui romaanissakin Reginaksi.
Kaivopuiston kauniin Reginan kuvaukset aloitettiin kesällä 1940 ja ne kestivät puolisen vuotta. Ulkojaksoja kuvattiin Kaivopuistossa ja Ullanlinnan edustalla. Kleinehin huvila osoitteessa Itäinen Puistotie 7 esitti ruhtinatar Popoffin huvilaa. Reginan hyppy huvipurrelta mereen kuvattiin Kruunuvuorenselällä vasta lokakuussa koleana ja tuulisena päivänä. Linnanheimolla oli alaston- ja uimahyppykohtauksessa sijaisnäyttelijä. Kirkkokohtauksen sisäkuvat otettiin Pyhän Marian kirkossa Hollolassa. Muut sisäkohtaukset tehtiin SF-studioilla Helsingissä. Tanssiaisjaksot kuvattiin samanaikaisesti kolmella kameralla.
Kaarina Kaarnan romaanien pohjalta tehtiin myöhemmin myös Katariina ja Munkkiniemen kreivi (1943) sekä Suviyön salaisuus (1945).
Vastaanotto

SF:n epookkidraama tuotti monille aikalaisarvostelijoille pettymyksen. Paula Talaskivi piti kriitikoiden yleisen linjan mukaisesti lavastuksia ja Bure Litoniuksen pukusuunnittelua elokuvan parhaana antina ja suuren vaivan arvoisina, mutta repliikkejä liian pitkinä ja ikävystyttävinä. Suomen Sosialidemokraatin Toini Aaltosen mielestä elokuva oli ”mitä puhdaspiirteisin Tuhkimo-tarina kaikkein lapsellisimpaan sävyyn viritettynä”. Arvostelija kiitteli elokuvan ulkoista toteutusta ja koristeellista miljöötä, mutta moitti sisältöä imelyydestä ja piti dialogia diletanttimaisena. Aamulehden Olavi Veistäjän mukaan ”ohjaaja on tavoitellut paikoittain pateettista ja liian ulkokohtaista vaikutusta – –”. Näyttelijäarvoissa oli hajontaa, mutta yleisesti kallistuttiin myönteiselle puolelle.
Kaivopuiston kaunis Regina oli vuoden 1941 toiseksi paras yleisömenestys – edelle meni vain Kulkurin valssi. Molemmat ovat eskapistisia yltiöromanttisia pukudraamoja, Toivo Särkän kuvauksia ”satumaasta” jota ei ollut olemassa. Niillä oli kuitenkin lähtemätön vaikutus sota-ajan puutteessa ja ankeudessa eläneeseen yleisöön. Vielä vuonna 1981 Kaivopuiston kauniin Reginan televisioesitys sai yli kaksi miljoonaa katsojaa.
Myöhempien televisioesitysten aikaan 1990-luvulla elokuva oli Katso-lehden arviossa ”tyypillinen sodanajan ahdistusta lievittävä, umpiromanttinen ja todellisuuspakoinen tuote”. Tapani Maskula arvioi vuonna 1994: ”Ajoittaisen tyhjäkäyntinsä vastapainoksi filmi räväyttää esiin epookkikohtauksia, jotka meillä lukeutuvat lajinsa nautittavimpiin saavutuksiin”.
Tv-esityksen yhteydessä vuonna 2011 Arto Pajukallio kiitti teknistä osaamista, joka pitää elokuvan koossa niinäkin hetkinä kun siirappinen kertomus ei pysy kohtuuden rajoissa.
Eurocopter EC145

| EC145 |
| --- | --- |
 Airbus Helicopters EC145
Tyyppi:  keskiraskas helikopteri
Valmistaja:  Airbus Helicopters
Ensilento:  12. kesäkuuta 1999
Esitelty:  2002
Tila:  käytössä, tuotannossa
Yksikköhinta:  2 miljoonaa euroa
Kehitetty mallista:  MBB/Kawasaki BK 117
Muunnelmat:  Eurocopter UH-72 Lakota
Eurocopter EC145 (nykyään Airbus Helicopters H145) on kaksimoottorinen helikopteri, jota valmistaa Airbus Helicopters. EC145 tunnettiin alun perin nimellä BK 117 C2, sillä se perustuu MBB/Kawasaki BK 117 -helikopteriin. MBB/Kawasaki BK 117 tuli Eurocopterin (Airbus Helicopters) mallistoon vuonna 1992 Eurocopterin muodostuessa, jolloin helikopteria valmistanut Messerschmitt-Bölkow-Blohm sulautui Aérospatiale-Matran kanssa.
EC145 voi kuljettaa 9 matkustajaa, ja miehistönä toimii yksi tai kaksi lentäjää. EC145:sta markkinoidaan pelastustehtäviin, etsintätehtäviin, matkustajien kuljetukseen, poliisilaitosten käyttöön ja kevyeksi kuljetushelikopteriksi
Kehitys

EC145 kehitettiin yhteistyössä Eurocopterin ja Kawasaki Heavy Industriesin kanssa perustuen aikaisempaan BK 117 C1 -helikopteriin. Sen sijaan, että helikopterin suunnittelu olisi aloitettu puhtaalta pöydältä otettiin EC145:een elementtejä Eurocopter EC135 helikopterista sekä BK 117:stä. Kuitenkin EC145:ssa on useita parannuksia edeltäjiinsä verrattuna, näitä ovat pidempi lentomatka ja suurempi kapasiteetti.
EC145 teki ensilentonsa 12. kesäkuuta 1999 Donauwörthissä Saksassa. Saksan Luftfahrt-Bundesamt ja Japanin ilmailuviranomaiset serifiovat EC145 -helikopterin vuonna 2000, ja Yhdysvaltojen Federal Aviation Administration vuonna 2002.
Airbus Helicoptersilla ja Kawasakilla on sopimus, jonka mukaan kummallakin yrityksellä on oikeus valmistaa ja myydä helikopteria. Airbus myy ja valmistaa helikopteria tunnuksella EC145 maailmanlaajuiseti Kawasakin valmistaessa sitä erityisesti Aasian markkinoille tunnuksella BK 117 C2. Yrityksen kuitenkin jatkavat helikopterityypin päivittämistä ja  jatkokehitystä yhdessä. Vuonna 2002 Mitsubishi Heavy Industries MH2000 -helikopterin poistuessa markkinoilta Kawasakin BK 117 C2:sta tuli ainut Japanissa valmistettu siviilihelikopteri.
Versiot

Vuonna 2011 Eurocopter virallisesti julkisti päivitetyn version EC-145 -helikopterista nimellä EC145 T2. Version suorituskykyä on parannettu. Siinä on mm. uudet moottorit, fenestron -peräroottori sekä paranneltu avioniikka. Merkittävimpiä muutoksia on uudistettu autopilotti.
VIP -käyttöön suunniteltiin EC145 Mercedes-Benz Style versio, jossa on Mercedes-Benzin suunnittelemat sisätilat. Versioon mahtuu 4-8 konfiguraatiosta riippuen.
Sotilaskäyttöön kehitettiin EC145 T2 -mallin pohjalta EC645 T2 -versio.
Yhdysvaltojen maavoimien käyttöön kehitettiin UH-72A Lakota -versio.
Eurocopter aloitti myös ilman lentäjää lentämään kykenevän EC145 version kehittämisen vuonna 2011. Testilennot, mukaan lukien miehittämättömät lennot, alkoivat vuonna 2013. Version on tarkoitus voida lentää itsenäisesti tai miehitettynä. Onnettomuus tilanteessa, kuten järjestelmähäiriössä, järjestelmä pyrkii automaattisesti laskeutumaan.
Käyttäjät

Syyskuussa 2012 EC145 oli yli sadan asiakkaan käytössä 34 maassa.
Käyttäjät > Siviilien tai valtioiden käytössä

Brasilia
Bahian osavaltion julkinen turvallisuus
Filippiinit
Rannikkovartiosto
Liettua
Liettuan rajavartiosto
Marokko
Gendarmerie royale marocaine
Peru
Perun poliisi
Ranska
Sécurité Civile
Gendarmerie nationale
Saksa
ADAC
Liittovaltion poliisi
Sveitsi
REGA, sairaankuljetus
Ukraina
Pelastuslaitos
Yhdistynyt kuningaskunta
Suur-Lontoon poliisitoimi
Police Service of Northern Ireland
Devon and Cornwall Police
Yhdysvallat
AirMed
Texas Rangers
Suomi
Lääkintähelikopterina Itä- ja Pohjois-Suomessa
Käyttäjät > Sotilaskäytössä

Albania
Albanian ilmavoimat
Bolivia
Bolivian ilmavoimat
Kazakstan
Kazakstanin ilmavoimat
Serbia
Serbian ilmavoimat (9 H145M tilauksessa)
Yhdysvallat
Yhdysvaltain maavoimat
Yhdysvaltain merivoimat
Tekniset tiedot

Lähde:
Yleiset ominaisuudet
Miehistö: 1–2 lentäjää
Matkustajat: 9
Pituus: &&&&&&&&&&&&&013.03000013,03 m
Korkeus: &&&&&&&&&&&&&&03.04500003,45 m
Tyhjäpaino: &&&&&&&&&&&01792.&&&&001 792 kg
Suurin lentoonlähtöpaino: &&&&&&&&&&&03585.&&&&003 585 kg
Voimalaite: &&&&&&&&&&&&&&02.&&&&002 × Turbomeca Arriel 1E2 -turbiinimoottoria; &&&&&&&&&&&&0550.&&&&00550 kW (&&&&&&&&&&&&0738.&&&&00738 hv) per moottori (lentoonlähtöteho)
Roottori:  halkaisija &&&&&&&&&&&&&011.&&&&0011 m, pinta-ala &&&&&&&&&&&&&095.&&&&0095 m²
Suoritusarvot
Suurin nopeus: &&&&&&&&&&&&0268.&&&&00268 km/h
Lentomatka: &&&&&&&&&&&&0680.&&&&00680 km
Lakikorkeus: &&&&&&&&&&&05240.&&&&005 240 m
Nousukyky: &&&&&&&&&&&&&&08.01000008,1 m/s
Aiheesta muualla

Kuvia tai muita tiedostoja aiheesta Eurocopter EC145 Wikimedia Commonsissa
EC145 T2
Maat, joissa EC145 on käytössä. Tummansininen tarkoittaa helikopterin olevan sotilaskäytössä, vaaleansininen tarkoittaa siviilikäyttöä.
Saksan liittovaltion poliisin EC145
Ranskan Sécurité Civilen EC145
Saksalainen pelastuskäytössä oleva EC145
Gotham City

Gotham City on Batmanin kuvitteellinen kotikaupunki DC Comicsin sarjakuvissa, televisiosarjoissa ja elokuvissa. Kaupunki esiintyi ensi kerran ”Detective Comics #48” -sarjakuvalehdessä vuonna 1941.
Historia

Alan Mooren kirjoittamissa tarinoissa norjalainen palkkasoturi perusti Gotham Cityn vuonna 1635, mutta britit valloittivat sen myöhemmin. Kaupunki sijaitsee Atlantin rannikolla New Jerseyn osavaltiossa, ja sillä on pitkä ja rikollisuuden värittämä menneisyys. Aluksi se oli rosvojen ja merirosvojen paratiisi, mutta myöhemmin Pohjois-Amerikan mahtavat rikollisperheet muuttivat Gothamiin, minkä jälkeen syntyi monia mielenvikaisia naamioasuihin pukeutuneita rikollisia. Pöllöjen neuvosto niminen salaseura on myös toiminut Gothamissa vaikuttaen monen kaupungin asukkaiden elämään heidän tietämättään.
Gotham City on Yhdysvaltojen DC Multiversumin merkittävä taloudellinen keskus; sen tärkeitä toimialoja ovat: tavaroiden valmistus ja rakentaminen; laivaus; rahoitus; kuvataide, jota edustavat sen lukuisat museot, galleriat ja jalokiviliikkeet; ja jättimäisen uutuusrekvisiitin tuotanto. Kaupallisen merisataman lisäksi se tukee myös laivaston telakkaa.
Tarinassa No Man's Land Gotham Cityyn iski 7,6 richterin maanjäristys, mikä tuhosi kaupungin, jonka jälkeen kaupunki eristettiin muusta Yhdysvalloista liittovaltion päätöksellä. Kaupunki rakennettiin uudelleen Lex Luthorin toimesta "Cataclysm" tarinassa ja Gothamin vanhat art deco- ja goottilaiset rakenteet korvattiin moderneilla lasipilvenpiirtäjillä ja rakennuksilla.
Joissakin tarinoissa Metropolisin, Teräsmiehen kotikaupungin kerrotaan olevan Gothamin naapurikaupunki, joka sijaitsee lahden vastakkaisella puolella. Gothamin lähellä sijaitsee Blüdhaven niminen pikkukaupunki, josta tuli myöhemmin Nightwingin kotikaupunki usean vuoden ajaksi. Batmanin lisäksi muita tunnettuja Gothamin asukkaita ovat esimerkiksi Metsästäjätär, Jason Blood, Ragman, James Gordon ja Barbara Gordon, Batwoman, The Question, Muovimies ja Zatanna.
Nimen tausta

Gotham on vanha New Yorkin kaupungin pilkkanimi. New Yorkia onkin aina pidetty Gotham Cityn esikuvana. Vanhassa englannissa Gotham tarkoittaa "vuohen kaupunkia". Gotham on myös Nottinghamshiressa sijaitsevan kylän nimi.
Tunnettuja paikkoja

Arkhamin mielisairaala (engl. Arkham Asylum), vankimielisairaala, jossa pidetään kaikkia mielenvikaisia rikollisia. Tunnetuimpia mielisairaalan vankeja on Jokeri.
Crime Alley, Bruce Waynen vanhemmat Thomas Wayne ja Martha Wayne tapettiin kyseisellä kujalla.
WayneTech ja Wayne Enterprises -yhtiöt, Waynen perheen ja nykyisin Bruce Waynen omistamat yritykset.
Ace Chemical Processing Plant, kemianlaitos, jossa sattuneen onnettomuuden seurauksena Jokeri syntyi.
Blackgate ja Stonegate, Gothamin tunnetuimpia vankiloita, jossa Gothamin pahamaineisimpia rikollisia on pidetty vankeina.
M/T Antonio Gramscin öljypäästöt

M/T Antonio Gramsci oli vuonna 1978 valmistunut neuvostoliittolainen säiliöalus, joka tuli tunnetuksi useista vakavista öljypäästöistä Itämerellä joista etenkin Suomi sai kärsiä.
Aluksen öljypäästöjä on käsitelty lukuisissa raporteissa ja tutkimuksissa. Vuonna 2020 julkaistiin Erkki Sinivaaran väitöskirja Ympäristövahinkouutinen Antonio Gramsci: Neuvostotankkerin öljypäästöt ja torjuntatoimet suomalaisessa mediassa vuosina 1979 ja 1987.
Öljypäästö 1979 – Itämeren siihen asti vakavin

Ensimmäinen vakava öljypäästö alukselle tapahtui 27. helmikuuta 1979, kun se sai pohjakosketuksen lähtiessään Ventspilsin satamasta Latviassa. Tuolloin aluksen omisti Latvian Shipping Company. Näkyvyys oli huono sakean sumun takia ja väylä oli jääsohjoinen, jonka takia Antonio Gramsci olisi tarvinnut saattoaluksen. Alus ajautui väylältä sivuun saaden pohjakosketuksen. Onnettomuustutkinnan mukaan kapteeni oli määrittänyt laivan sijainnin väärin, mutta raportissa ei mainittu, että satama-alueen syvyystiedot olivat puutteelliset. Antonio Gramscin yksipohjaisesta rungosta pääsi mereen yli 5000 tonnia raakaöljyä, joka oli kymmenkertainen määrä siihen asti suurimmasta tiedetystä Itämeren öljypäästöstä.
Neuvostoliitossa oli normaalia, että ympäristötuhoista ei välitetty eikä niistä tiedotettu. Näin tapahtui nytkin, eikä suurhälytystä annettu, Itämeren naapurimaita informoitu tai medialle asiasta kerrottu. Öljy sai kulkeutua lähes kuukauden ajan Itämerellä Latviasta kohti koillista Ruotsiin Tukholman saaristoon ja Suomeen Ahvenanmaalle. Vasta 16. maaliskuuta Neuvostoliitto kertoi asiasta Suomen ulkoministeriölle, joka ei kuitenkaan ryhtynyt tarvittaviin toimenpiteisiin. Merenkulkuhallitus oli kuitenkin saanut jo pari päivää aiemmin tiedon öljylautasta Itämerellä liikkuvilta aluksilta, mutta sekään ei informoinut asiasta ketään. Öljyonnettomuus tuli julkisuuteen vasta 24. maaliskuuta, kun Suomen merivartiosto oli havainnut öljyä Utön eteläpuolella. Ensimmäisenä asiasta uutisoi Yleisradio, muutama päivä myöhemmin sanomalehdet ja sen jälkeen ruotsalaismedia. Onnettomuudesta oli kulunut lähes kuukausi, ja Suomen hallitus sai kuulla asiasta vasta nyt medialta.
Myös Ruotsin viranomaiset vähättelivät öljypäästöä, mutta kun öljylautta ajautui Tukholman saaristoon, oli torjuntatoimiin ryhdyttävä. Toukokuussa tuuli painoi öljyn Ahvenanmaalle, jolloin Suomessakin kävi selväksi, että öljyntorjuntakalusto oli puutteellista ja etenkin torjuntatoimien organisointi ei ollut asianmukaista. Ympäristöasiat oli jaettu kuuden ministeriön kesken, eikä kukaan ottanut aluksi vastuuta torjuntatoimista.
Suomessa öljypäästöä käsiteltiin mediassa kevään aikana lähes parisataa kertaa. Neuvostoliiton mielestä uutisointi oli neuvostovastaista ja se uhkasi puuttua siihen. Neuvostoliitto ei kuitenkaan puuttunut julkisesti Suomen median toimintaan, mutta se kutsui muun muassa ulkoministeri Paavo Väyrysen suurlähettiläänsä puhutteluun. Uutisointi ei kuitenkaan ollut neuvostovastaista, vaan itse asiassa Suomen viranomaisia kritisoitiin. Ruotsin mediassa Neuvostoliittoa ja sen olemattomia toimia kuitenkin arvosteltiin avoimesti. Suomessa ympäristöhallintoa oli ollut jo pitkään tarve uudistaa. Keväällä 1979 Suomen mediassa kirjoitettiin valtavalla laajuudella ympäristöasioista. Aiheesta väitöskirjan tehnyt Erkki Sinivaara arvioi: Julkisuus, Koijärvi-liike ja kevääseen 1979 osuneet eduskuntavaalit johtivat yhdessä öljyturman kanssa siihen, että Suomeen saatiin vihdoin Ympäristöministeriö.
Porvoon öljypäästö 1987

Toinen vakava öljypäästö tapahtui 6. helmikuuta 1987, kun Antonio Gramsci oli lähestymässä Neste Oy:n Porvoon öljynjalostamoa. Säiliöalus ajautui karille ulkosaaristossa lähellä Porvoon majakkaa. Aluksesta pääsi mereen arviolta 570–650 tonnia Sovjet export blend -raakaöljyä. Koska Itämerellä oli kova jäätalvi, ja Suomella oli heikko kyky öljyntorjuntaan näissä olosuhteissa, öljyä levisi talven ja kevään kuluessa laajalle alueelle Helsingin ja Kotkan välille. Vain 60–80 tonnia öljystä saatiin kerättyä pois.
Öljypäästö vaikutti pitkään Suomenlahden kalakantoihin ja veden tilaan. Vuonna 2017 julkaistiin tutkimus, jossa Helsingin yliopisto selvitti öljypäästön vaikutuksia silakkaan. Tutkimuksen mukaan öljypäästö tappoi vuonna 1987 laajalti silakan poikasia, ja seuraavana kahtena kesänä alueella havaittiin runsaasti epämuodostuneita silakan poikasia. Tutkimuksen mukaan Suomenlahden tilassa ei enää ole havaittavissa öljyvahingon vaikutuksia.
Rise to Power

| Rise to Power Rick Ross |
| --- | --- | --- |

Kokoelmalevyn tiedot
 Äänitetty : 2000–2007
 Julkaistu: 18. syyskuuta 2007
 Tyylilaji: hip hop, southern hip hop
 Kesto: 77.17
 Levy-yhtiö: Suave House
Listasijoitukset
  Billboard 200: 62.
Rick Rossin muut julkaisut
| Port of Miami 2006 | Rise to Power 2007 | Trilla 2008 |
Singlet albumilta Rise to Power
 ”Get That Bread” Julkaistu: 3. syyskuuta 2007
Rise to Power on rap-artisti Rick Rossin ensimmäinen kokoelma-albumi vuodelta 2007. Albumi ei sisällä yhtään kappaletta Rick Rossin aiemmalta Port of Miami -albumilta, vaan albumin kaikki kappaleet ovat peräisin niiltä ajoilta, kun Ross levytti Suave Hosille.
Albumi debytoi Yhdysvalloissa Billboard 200 -listan sijalla 62.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja | Kesto |  |  |  |  |  |  |
| 1. | It’s on (feat. Noah & Jiggolo) | Jiggolo | 3.37 |  |  |  |  |  |  |
| 2. | Hold Me Down | Mo-Suave-A Productions | 3.56 |  |  |  |  |  |  |
| 3. | Get That Bread (feat. Cinque & Big Duke) | Jiggolo | 3.50 |  |  |  |  |  |  |
| 4. | Skit |  | 1.09 |  |  |  |  |  |  |
| 5. | Street Love (feat. T-Low) | Kay Gee | 4.13 |  |  |  |  |  |  |
| 6. | Strapped (feat. Noah) | Jiggolo | 3.32 |  |  |  |  |  |  |
| 7. | Prove Me Wrong (feat. Devin the Dude) | Jiggolo | 3.45 |  |  |  |  |  |  |
| 8. | Bird Bath (feat. Noah) | Mo-Suave-A Productions | 4.15 |  |  |  |  |  |  |
| 9. | B.L.O.W. (Block Life Is Our Way) (feat. Clipse) | Om’Mas Keith | 4.15 |  |  |  |  |  |  |
| 10. | Realest Niggas (feat. Gillie Da Kid & Reed Dollaz) | Ruggs | 3.51 |  |  |  |  |  |  |
| 11. | Simple and Plain | Mo-Suave-A Productions | 3.48 |  |  |  |  |  |  |
| 12. | Dear Lord (feat. Scarface) | Mo-Suave-A Productions | 3.04 |  |  |  |  |  |  |
| 13. | Skit |  | 0.29 |  |  |  |  |  |  |
| 14. | Been (Bonus Jiggolo Track) | Jiggolo | 4.20 |  |  |  |  |  |  |
| 15. | Breathe In, Breathe Out (Bonus Jiggolo Track) | Jiggolo | 4.32 |  |  |  |  |  |  |
| 16. | 737 (Bonus Jiggolo Track) | Jiggolo | 4.49 |  |  |  |  |  |  |
|  |  |  | 77.17 |  |  |  |  |  |  |
Arvostelut

RapReviews: 6/10
Kokkolan linja-autoasema

Kokkolan linja-autoasema
Kokkolan linja-autoasema sijaitsee Kokkolan ydinkeskustassa Tehtaankadulla, Rautatienkadulla ja Kustaa Aadolfinkadulla. Kaikki Kokkolan paikallis- ja kaukoliikenteen vuorot pysähtyvät asemalla. Linja-autoasemalla on kuusi lähtölaituria, ja sieltä lähtee päivittäin kymmeniä vuoroja.
Kokkolan Matkahuolto valittiin vuonna 2006 vuoden Matkahuolloksi.
Tammikuussa 2025 rakennusta alettiin purkaa uuden hotelli- ja liikerakennuksen tieltä.
Luuranko (kansanperinne)

| Luuranko |
| --- | --- |
 Tanssivia luurankoja, Kuoleman Tanssi (1493)
Ominaisuudet
Kansanperinne
Samanlaiset olennot:  Viikatemies
Infobox OKNimi-testi OK: 
Luuranko on eräänlainen elävä kuollut, jota esiintyy useimmiten fantasia-, goottilaisessa  ja kauhufiktiossa sekä myyttisissä taiteissa. Luurangot ovat yleensä ihmisen luurankoja, mutta voivat olla myös minkä tahansa muun olennon luurankoja. Jotkut ihmisluurangot voivat myös ratsastaa luurankohevosella.